CELEX: 32015R2173
Language: hr
Date: 2015-11-24 00:00:00
Title: Uredba Komisije (EU) 2015/2173 оd 24. studenoga 2015. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog standarda financijskog izvještavanja 11 (Tekst značajan za EGP)

25.11.2015   
            
            
               HR
            
            
               Službeni list Europske unije
            
            
               L 307/11
            
         UREDBA KOMISIJE (EU) 2015/2173
   оd 24. studenoga 2015.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog standarda financijskog izvještavanja 11
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Dana 6. svibnja 2014. Odbor za međunarodne računovodstvene standarde objavio je izmjene međunarodnog standarda financijskog izvještavanja (MSFI) 11 Zajednički poslovi pod nazivom Obračunavanje stjecanja udjela u zajedničkom upravljanju. Izmjenama se pružaju nove smjernice o računovodstvenom tretmanu stjecanja udjela u zajedničkom upravljanju u kojem djelatnost zajedničkog upravljanja čini poslovnu jedinicu.
            
         
               (3)
            
            
               Izmjene MSFI-ja 11 sadržavaju upućivanja na MSFI 9 koji se trenutačno ne može primjenjivati jer ga Unija još nije donijela. Stoga bi se svako upućivanje na MSFI 9 iz Priloga ovoj Uredbi trebalo tumačiti kao upućivanje na međunarodni računovodstveni standard (MRS 39) Financijski instrumenti: priznavanje i mjerenje.
            
         
               (4)
            
            
               U okviru savjetovanja s Europskom savjetodavnom skupinom za financijsko izvještavanje potvrđeno je da izmjene MSFI-ja 11 ispunjavaju kriterije za donošenje iz članka 3. stavka 2. Uredbe (EZ) br. 1606/2002.
            
         
               (5)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Regulatornog računovodstvenog odbora,
            
         DONIJELA JE OVU UREDBU:
   Članak 1.
   1.   U Prilogu Uredbi (EZ) br. 1126/2008 međunarodni standard financijskog izvještavanja (MSFI) 11 Zajednički poslovi izmjenjuje se u skladu s Prilogom ovoj Uredbi.
   2.   Svako upućivanje na MSFI 9 iz Priloga ovoj Uredbi tumači se kao upućivanje na MRS 39 Financijski instrumenti: priznavanje i mjerenje.
   Članak 2.
   Svako trgovačko društvo dužno je primijeniti izmjene iz članka 1. najkasnije od datuma početka svoje prve financijske godine koja počinje 1. siječnja 2016. ili poslije.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      
         Obračunavanje stjecanja udjela u zajedničkom upravljanju
      
      (Izmjene MSFI-ja 11)
      
         
            „Umnožavanje je dopušteno unutar Europskoga gospodarskog prostora. Sva postojeća prava pridržana su izvan EGP-a, s iznimkom prava na umnožavanje za osobne potrebe ili drugih primjerenih korištenja. Dodatne informacije mogu se zatražiti od IASB-a na stranici www.iasb.org.”
         
      
      
         Izmjene MSFI-ja 11 Zajednički poslovi
         
      
      Dodaje se točka 21.A. Točke 20. – 21. uključene su radi lakšeg snalaženja, ali nisu izmijenjene.
      
         Zajedničko upravljanje
      
      
               
                  
                     20.
                  
               
               
                  Zajednički upravitelj dužan je po osnovi svojeg udjela u zajedničkom poslu iskazati:
                  
                              
                                 (a)
                              
                           
                           
                              
                                 svoju imovinu, uključujući svoj udjel u eventualnoj zajedničkoj imovini;
                              
                           
                        
                              
                                 (b)
                              
                           
                           
                              
                                 svoje obveze, uključujući svoj udjel u eventualnim zajedničkim obvezama;
                              
                           
                        
                              
                                 (c)
                              
                           
                           
                              
                                 svoje prihode od prodaje svojeg udjela u rezultatu zajedničkog upravljanja;
                              
                           
                        
                              
                                 (d)
                              
                           
                           
                              
                                 svoj udjel u prihodima od prodaje rezultata koje je ostvarilo zajedničko upravljanje; i
                              
                           
                        
                              
                                 (e)
                              
                           
                           
                              
                                 svoje rashode, uključujući svoj udjel u eventualnim zajedničkim rashodima.
                              
                           
                        
            
               
                  21.
               
               
                  Zajednički upravitelj dužan je imovinu, obveze, prihode i rashode koji se odnose na njegov udjel u zajedničkom upravljanju obračunati sukladno MSFI-jevima koji se primjenjuju na određenu imovinu, određene obveze, prihode i rashode.
               
            
               
                  21.A
               
               
                  Ako subjekt stječe udjel u zajedničkom upravljanju čija aktivnost čini poslovnu jedinicu u smislu MSFI-ja 3, subjekt je dužan primjenjivati, u mjeri svojega udjela u skladu s točkom 20., sva načela obračuna poslovnih spajanja iz MSFI-ja 3 i drugih MSFI-jeva koja nisu u suprotnosti sa smjernicama iz ovog MSFI-ja te objaviti informacije koje se u tim MSFI-jevima zahtijevaju u vezi s poslovnim spajanjima. To se primjenjuje na stjecanje početnog udjela i dodatnih udjela u zajedničkom upravljanju čija aktivnost čini poslovnu jedinicu. Obračunavanje stjecanja udjela u takvom zajedničkom upravljanju utvrđeno je u točkama B.33.A – B.33.D.
               
            U Dodatku B izmjenjuje se glavni naslov prije točke B.34 te se dodaju točke B.33.A – B.33.D i pripadajući naslovi.
      
         Financijski izvještaji strana u zajedničkom poslu (točke 21.A – 22.).
      
      
         Obračunavanje stjecanja udjela u zajedničkom upravljanju
      
      
               
                  B.33.A
               
               
                  Ako subjekt stječe udjel u zajedničkom upravljanju čija aktivnost čini poslovnu jedinicu u smislu MSFI-ja 3, subjekt je dužan primjenjivati, u mjeri svojega udjela u skladu s točkom 20., sva načela obračuna poslovnih spajanja iz MSFI-ja 3 i drugih MSFI-jeva koja nisu u suprotnosti sa smjernicama iz ovog MSFI-ja te objaviti informacije koje se u tim MSFI-jevima zahtijevaju u vezi s poslovnim spajanjima. Načela obračuna poslovnih spajanja koja nisu u suprotnosti sa smjernicama iz ovog MSFI-ja uključuju, ali nisu ograničena na sljedeće:
                  
                              (a)
                           
                           
                              mjerenje utvrdive imovine i obveza po poštenoj vrijednosti, osim stavaka za koje su u MSFI-ju 3 i drugim MSFI-jevima predviđene iznimke;
                           
                        
                              (b)
                           
                           
                              priznavanje troškova povezanih sa stjecanjem kao rashoda tijekom razdoblja u kojima su troškovi nastali, a usluge primljene, osim troškova izdavanja dužničkih ili vlasničkih vrijednosnih papira koji se priznaju u skladu s MRS-om 32 Financijski instrumenti: prezentiranje i MSFI-jem 9; (1)
                              
                           
                        
                              (c)
                           
                           
                              priznavanje odgođene porezne imovine i odgođenih poreznih obveza koji proizlaze iz početnog priznavanja imovine ili obveza, osim odgođenih poreznih obveza koje proizlaze iz početnog priznavanja goodwilla, kako je predviđeno MSFI-jem 3 i MRS-om 12 Porezi na dobit za poslovna spajanja;
                           
                        
                              (d)
                           
                           
                              priznavanje viška prenesene naknade u odnosu na neto iznose (zabilježene na datum stjecanja) utvrdive stečene imovine i preuzetih obveza, ako postoje, kao goodwilla; i
                           
                        
                              (e)
                           
                           
                              podvrgavanje jedinice koja stvara novac i kojoj je goodwill dodijeljen provjeri umanjenja vrijednosti najmanje jednom godišnje i kadgod postoji naznaka da bi vrijednost jedinice mogla biti umanjena, u skladu sa zahtjevima MRS-a 36 Umanjenje imovine u pogledu goodwilla stečenog poslovnim spajanjem.
                           
                        
            
               
                  B.33.B
               
               
                  Točke 21.A i B.33.A primjenjuju se i na uspostavu zajedničkog upravljanja ako i isključivo ako se u trenutku njegove uspostave doprinos jedne od strana koje sudjeluju u zajedničkom upravljanju sastoji od postojeće poslovne jedinice u smislu MSFI-ja 3. Međutim, te se točke ne primjenjuju na uspostavu zajedničkog upravljanja ako mu u trenutku njegove uspostave sve strane koje sudjeluju u zajedničkom upravljanju pridonose samo imovinom ili skupinama imovine koje ne čine poslovne jedinice.
               
            
               
                  B.33.C
               
               
                  Zajednički upravitelj može povećati vlastiti udjel u zajedničkom upravljanju čija aktivnost čini poslovnu jedinicu u smislu MSFI-ja 3 stjecanjem dodatnog udjela u zajedničkom upravljanju. U takvim slučajevima prethodno stečeni udjeli u zajedničkom upravljanju ne mjere se ponovno ako zajednički upravitelj zadržava zajedničku kontrolu.
               
            
               
                  B.33.D
               
               
                  Točke 21.A i B.33A – B.33.C ne primjenjuju se na stjecanje udjela u zajedničkom upravljanju ako su strane koje dijele zajedničku kontrolu, uključujući subjekt koji stječe udjel u zajedničkom upravljanju, i prije i nakon stjecanja pod zajedničkom kontrolom iste krajnje strane ili strana koje imaju kontrolu te ako ta kontrola nije privremena.
               
            U Dodatku C dodaju se točka C.1.AA i točka C.14.A te pripadajući naslovi.
      DATUM UČINKA
      …
      
               
                  C.1.AA
               
               
                  Publikacijom Obračunavanje stjecanja udjela u zajedničkom upravljanju (Izmjene MSFI-ja 11), objavljenom u svibnju 2014., izmijenjen je naslov nakon točke B.33 te su dodane točke 21.A, B.33.A – B.33.D i C.1.AA s pripadajućim naslovima. Subjekt je te izmjene dužan primjenjivati prospektivno u godišnjim razdobljima koja započinju 1. siječnja 2016. ili kasnije. Dopuštena je ranija primjena. Ako subjekt započne s primjenom tih izmjena u ranijem razdoblju, dužan je tu činjenicu objaviti.
                  …
               
            
         Obračunavanje stjecanja udjela u zajedničkom upravljanju
      
      
               
                  C.14.A
               
               
                  Publikacijom Obračunavanje stjecanja udjela u zajedničkom upravljanju (Izmjene MSFI-ja 11), objavljenom u svibnju 2014., izmijenjen je naslov nakon točke B.33 te su dodane točke 21.A, B.33.A – B.33.D, C.1.AA i pripadajući naslovi. Subjekt je te izmjene dužan primjenjivati prospektivno za stjecanja udjela u zajedničkom upravljanju čije aktivnosti čine poslovne jedinice u smislu MSFI-ja 3, u slučaju stjecanja ostvarenih od početka prvog razdoblja primjene tih izmjena. Kao posljedica toga iznosi priznati za stjecanja udjela u zajedničkom upravljanju u prethodnim razdobljima ne moraju se usklađivati.
               
            
         Posljedične izmjene MSFI-ja 1 Prva primjena Međunarodnih standarda financijskog izvještavanja
         
      
      Dodaje se točka 39.W.
      DATUM UČINKA
      …
      
               
                  39.W
               
               
                  Publikacijom Obračunavanje stjecanja udjela u zajedničkom upravljanju (Izmjene MSFI-ja 11), objavljenom u svibnju 2014., izmijenjena je točka C.5. Navedenu izmjenu subjekt primjenjuje u godišnjim razdobljima koja počinju 1. siječnja 2016. ili nakon tog datuma. Ako povezane izmjene MSFI-ja 11 iz publikacije Obračunavanje stjecanja udjela u zajedničkom upravljanju (Izmjene MSFI-ja 11) subjekt primjenjuje na ranije razdoblje, izmjena točke C.5 primjenjuje se u tom ranijem razdoblju.
               
            U Dodatku C izmjenjuje se točka C.5.
      
         Dodatak C
      
      
         Izuzeća za poslovna spajanja
      
      …
      
               
                  C.5
               
               
                  Izuzeće za prošla poslovna spajanja primjenjuje se i na prošla stjecanja ulaganja u pridružene subjekte, udjela u zajedničkim pothvatima i udjela u zajedničkom upravljanju čija aktivnost čini poslovnu jedinicu u smislu MSFI-ja 3. Nadalje, datum određen u pogledu točke C.1 jednako se primjenjuje na sva takva stjecanja.
               
            
         (1)  Ako subjekt primjenjuje ove izmjene, ali još ne primjenjuje MSFI 9, svako se upućivanje na MSFI 9 u ovim izmjenama tumači kao upućivanje na MRS 39 Financijski instrumenti: priznavanje i mjerenje.